
ŠAKIŲ RAJONO SAVIVALDYBĖS TARYBA

SPRENDIMAS

DĖL ŽEMĖS SKLYPO, ESANČIO SINTAUTŲ SENIŪNIJOJE, SINTAUTŲ MIESTELYJE, EŽERO G. 2, BŪDO IR POBŪDŽIO PAPILDYMO BEI IŠPLĖTIMO VALSTYBINĖS ŽEMĖS SĄSKAITA DETALIOJO PLANO TVIRTINIMO
2013 m. gegužės 30 d. Nr. T-187
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 3 dalies 8 punktu, Teritorijų planavimo įstatymo (Žin., 1995, Nr. 107-2391; 2004, Nr. 21-617) 4 straipsnio 2 dalies 5 punktu, 26 straipsnio 4 dalimi, rajono savivaldybės tarybos 2011 m. spalio 27 d. sprendimu Nr. T-226 patvirtinto rajono savivaldybės tarybos veiklos reglamento 83.8 punktu, Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2013 m. balandžio 24 d. Teritorijų planavimo dokumento patikrinimo aktu Nr. TP1-996, nusprendžia,

patvirtinti UAB „Mediresta“ nuomojamo 1,9355 ha žemės sklypo (kadastrinis Nr. 8480/0003:184) išplėtimo, prijungiant 0,0693 ha valstybinės žemės ir suformuojant 2,0048 ha pramonės ir sandėliavimo objektų teritorijos būdo, pramonės ir sandėliavimo įmonių statybos pobūdžio žemės sklypą, detalųjį planą (pridedama). 

